**Referat fra styremøte i FF-HiOA 28. august 2017**

Til stede: Anders Martinsen, Audun Sanderud, Kirsten Klæbo, Mira Aaboen Sletten, Bennedichte C.R. Olsen, Erik Dahlgren, Eldbjørg Marie Schön, Anne-Catrine Wolden, Gyrid Vikøren og Arve Angen (referent).

**IDF-saker, v/Erik**

2. Prolongering av dagens organisering av SVA

Det legges opp til en fortsettelse av dagens ordning, noe som er greit, siden det vel ikke finnes et reelt alternativ i dag.

3. Overtakelse av majoritetseierskap i Studiesenteret.no

Det var usikkerhet i styret om hva dette egentlig innebærer.

4. Søknad om akkreditering og etablering av master i bygg- og konstruksjonsteknikk

Denne saken har ikke vært oppe i lokalt IDF. Vi kan da ikke diskutere den i sentralt IDF.

5. Plan for økt kvalitet for HiOAs yrkesfaglærerutdanninger

Her orienterer man om ulike prosjekter som er i gang: ABY, fjernundervisning, mulighet for å ta moduler for de som er i jobb som YF-lærere og yrkesfaglærerløftet som har gitt flere mulighet for å tilegne seg nytt fagstoff og studiepoeng.

Det legges opp til grep for å gjøre utdanningene mer attraktive og å øke kvaliteten, så det er mye positivt her. Men hvorfor er det ikke 5-årig løp her også?

6. Oppnevning av representanter til skikkethetsnemnda

Sak godkjent.

7. Etablering av 5-årig grunnskolelærerutdanning

Denne saken er grei. Oppfølging av tidligere behandlet sak.

8. HiOAs omdømmemåling 2017

Ansatte gir HiOA lav score. Hvorfor er det slik? Hvilke planer har HiOA for å rette opp i dette?

9. Forebyggende arbeid mot seksuell trakassering.

Vi støtter dette. Men det er ikke riktig at det ikke er kjente saker om seksuell trakassering på HiOA.

10. Status eierskap i aksjeselskap

NIBR kom inn i HiOA med tre selskaper. Dette gjelder avvikling av det siste.

11. Rektors orienteringer

Vi ønsker et likt kronetillegg. Rektor vil støtte seg på denne vurderingen i forhandlingene.

12. Forprosjekt for fremtidens førstelinje

Det vurderes andre løsninger enn dagens for førstelinjetjenesten. Vi avventer konkrete forslag.

13. Retningslinjer for tjenestereiser ved HiOA

Vi mener medgått tid til reise må inn i arbeidsplanen og at regulativ for innenlandsreiser jfr. Hovedtariffavtalen §8 og Særavtale for statsansatte på utenlandsreiser skal følges.

14. Organisering av grunnopplæring HMS.

AMU går inn for en forkortet «grunnopplæring HMS» som består av 1. E-læring som gjennomføres så raskt som mulig etter valg/oppnevning av nye verneombud og medlemmer i AMU/LAMU og 2. En 1.dagssamling for nye verneombud 1 gang pr. år gjøres obligatorisk for nye verneombud.

Styret tar dette til etterretning.

15. Administrasjonen orienterer

Det er ikke sendt ut noen vedlegg, noe som er for dårlig og gjentagende.

16. TMO orienterer

Vi vil orientere om medlemsseminaret 12. september.

**FF-HiOAs lønns- og karrierepolitikk for TA-ansatte**

Det var uenighet i styret om vi bør ha et eget politikkdokument for dette.

Saken tas opp ved en senere anledning.

To forslag til endringer i selve dokumentet: Det savnes at det står noe om kjønnsbalanse og ekstern hospitering.

**OU-seminar for styret 3. oktober**

Seminaret vil finne sted på Olavsgaard. Det blir kun lunsj, ikke middag.

**Presentasjon av lokale forhandlinger**

Mira la frem analyse av de lokale forhandlingene 2016

Vi må legge frem noe av dette på neste årsmøte.

**Sak fra medlem, v/Eldbjørg**

Eldbjørg orienterte

**OU-seminar 12. september**

Det er 43 påmeldte. Vi blir ca 29 stk til middag.

**OU-seminar Gdansk**

Det er få påmeldte så langt. Tv kan gjerne purre medlemmene.

**Sak LUI**

Eldbjørg orienterte.

**Kommunikasjonsplan for «Administrasjon for fremtiden»**

Det står i omstillingsavtalen at vi skal ha en kommunikasjonsplan. Vi mener man vektlegger bloggen for mye her. IDF burde stå øverst.

**Særavtale for tv**

Nytt forslag til ressurs til tv. Nå er forslaget ½ time pr. medlem, ikke ¼. Men dette betyr lite eller ingen ting for oss som har så mange medlemmer. Det er greit for styret at Eldbjørg tar saken videre til Khrono.

**Orientering**

De som ikke har sendt oversikt over representanter i klubbene, råd og utvalg må gjøre det.

**Eventuelt**

Kirsten la frem sak fra TKD om full arbeidsplan og pålagte timer utover det. Da skal man ha overtid.